ডেভিড ওয়ার্নার
নিউ সাউথ ওয়েলস প্রদেশের সিডনির উত্তরাংশের উপকণ্ঠে প্যাডিংটন এলাকায় ডেভিড ওয়ার্নার জন্মগ্রহণ করেন। ১৩ বছর বয়সে বল শূন্যে মারার অভ্যাসের কারণ কোচ তাকে ডানহাতে ব্যাটিং করার পরামর্শ দেন। কিন্তু এক মৌসুম পর তার মা শিলা ওয়ার্নার তাকে পুণরায় একই অবস্থানে নিয়ে যান। সিডনি কোস্টাল ক্রিকেট ক্লাবের পক্ষে বামহাতে ব্যাটিং করে তিনি অনূর্ধ্ব-১৬ দলের রান সংগ্রহের রেকর্ড ভঙ্গ করেন। ১৫ বছর বয়সে ইস্টার্ন সাবার্ব ক্লাবের পক্ষে প্রথম গ্রেড ক্রিকেটে অভিষেক হয় তার। এরপর অনূর্ধ্ব-১৯ দলের হয়ে শ্রীলঙ্কা সফর করেন ও রাজ্য দলের পক্ষে চুক্তিবদ্ধ হন। তিনি মাত্রাভিল পাবলিক স্কুল ও র‌্যান্ডউইক বয়েজ হাই স্কুলে অধ্যয়ন করেন।
অ্যান্ড্রু পয়েন্টার
আয়ারল্যান্ড অনূর্ধ্ব-১৯ ক্রিকেট দলের পক্ষে অংশগ্রহণ করেছেন পয়েন্টার। যুবদের একদিনের আন্তর্জাতিকে ৬টি ওডিআইয়ে অংশ নিয়ে ১৪৮ রান তোলেন। ২৯.৬০ রান গড়ে ঐ রান সংগ্রহকালীন তার সর্বোচ্চ সংগ্রহ ছিল ৭৬। গ্রুপ পর্যায়ের ক্রিকেটে উন্নতি করায় পয়েন্টারকে আয়ারল্যান্ড এ দলের সদস্য মনোনীত করা হয়। ২০০৭ সালের গ্রীষ্মে ডেনমার্ক ও মেরিলেবোন দলের পক্ষে অংশগ্রহণ করেন।